CELEX: 62011CN0402
Language: sk
Date: 2011-07-28 00:00:00
Title: Vec C-402/11 P: Odvolanie podané 28. júla 2011 : Jager & Polacek GmbH proti rozsudku Všeobecného súdu (siedma komora) z  12. mája 2011 vo veci T-488/09, Jager & Polacek GmbH/Úrad pre harmonizáciu vnútorného trhu (ochranné známky a vzory)

7.1.2012   
            
            
               SK
            
            
               Úradný vestník Európskej únie
            
            
               C 6/2
            
         Odvolanie podané 28. júla 2011: Jager & Polacek GmbH proti rozsudku Všeobecného súdu (siedma komora) z 12. mája 2011 vo veci T-488/09, Jager & Polacek GmbH/Úrad pre harmonizáciu vnútorného trhu (ochranné známky a vzory)
   (Vec C-402/11 P)
   2012/C 6/02
   Jazyk konania: nemčina
   
      Účastníci konania
   
   
      Odvolateľka: Jager & Polacek GmbH (v zastúpení: A. Renck, Rechtsanwalt)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy
   
   Odvolateľka navrhuje:
   
               1.
            
            
               zrušiť rozsudok Všeobecného súdu (siedma komora) z 12. mája 2011 (vec T-488/09);
            
         
               2.
            
            
               zaviazať žalovaného v prvostupňovom konaní na náhradu trov konania.
            
         
      Odvolacie dôvody a hlavné tvrdenia
   
   Zásada účinnej právnej ochrany si vyžaduje, aby sa sporné oznámenie Úradu pre harmonizáciu vnútorného trhu, ktorým bola námietka odvolateľky vyhlásená za prípustnú, posúdilo ako rozhodnutie, a aby sa pokračovalo v konaní o námietke. Opačný názor Všeobecného súdu je nesprávny a zakladá sa na rozsudkoch Súdneho dvora, ktoré v tejto veci nemožno uplatniť.
   Ďalej Všeobecný súd dospel k nesprávnemu záveru, keď rozhodol, že oznámenie nemôže byť rozhodnutím. Naopak je správne, že rozhodnutie môže byť súčasťou oznámenia.
   Napokon Všeobecný súd dostatočne neodôvodnil, z akého dôvodu je medzinárodný zápis spornej ochrannej známky pre túto vec irelevantný.